༤མངར་ལངས།དེ་ནི་དར་བ་བསྐོལ་སྐབས་ཕྱུར་ཁུ་དང་དྭངས་སྙིགས་ཆེར་ཕྱེ་མ་ཐུབ་ཅིང་།རོ་ཤིན་ཏུ་སྐྱུར་བའི་ཕྱུར་བའི་རིགས་སྒྱེ་མོ་སོགས་སུ་སྔ་རྗེས་རིམ་བསགས་ཀྱིས་གཅིག་ཏུ་བླུགས་ནས་མེ་འགྲམ་དང་།ཉི་མ་ཕོག་ཡུལ་སོགས་དྲོད་ཅུང་ཟད་ཡོད་སར་ཡུན་རིང་བཞག་པས་ཅུང་ཟད་རུལ་རྩི་ཕོག་པའི་རྣམ་པ་ཆགས་སྐབས།ཕྱུར་བ་དེ་ངོ་བོ་འགྱུར་ནས་འོ་ཕྱུར་ལྟར་རོ་ཤིན་ཏུ་མངར་བ་ཞིག་ཏུ་འགྱུར་གྱི་ཡོད་པ་དེར་མངར་ལངས་ཞེས་ཟེར།འོན་ཀྱང་ཕྱུར་བ་དེ་འཇུ་ཅུང་ཟད་དཀའ་བས་ཕོ་བའི་མེ་དྲོད་ཞན་པའི་རིགས་དང་།ཕོ་བ་སྨུག་པོའི་ནད་རྙིང་ཡོད་པ་ཚོས་ལོངས་སུ་མང་པོ་སྤྱོད་རྒྱུ་མེད་པར་གྲགས།